CELEX: 62010CA0500
Language: hu
Date: 2012-03-29 00:00:00
Title: C-500/10. sz. ügy: A Bíróság (negyedik tanács) 2012. március 29-i ítélete (a Commissione tributaria centrale, sezione di Bologna (Olaszország) előzetes döntéshozatal iránti kérelme) — Ufficio IVA di Piacenza kontra Belvedere Costruzioni Srl (Adózás — HÉA — Az EUSZ 4. cikk (3) bekezdése — Hatodik irányelv — 2. és 22. cikk — A harmadfokú adóügyi bíróság előtt folyamatban lévő eljárások automatikus lezárása)

26.5.2012   
            
            
               HU
            
            
               Az Európai Unió Hivatalos Lapja
            
            
               C 151/6
            
         A Bíróság (negyedik tanács) 2012. március 29-i ítélete (a Commissione tributaria centrale, sezione di Bologna (Olaszország) előzetes döntéshozatal iránti kérelme) — Ufficio IVA di Piacenza kontra Belvedere Costruzioni Srl
   (C-500/10. sz. ügy) (1)
   
   (Adózás - HÉA - Az EUSZ 4. cikk (3) bekezdése - Hatodik irányelv - 2. és 22. cikk - A harmadfokú adóügyi bíróság előtt folyamatban lévő eljárások automatikus lezárása)
   2012/C 151/11
   Az eljárás nyelve: olasz
   
      A kérdést előterjesztő bíróság
   
   Commissione tributaria centrale, sezione di Bologna
   
      Az alapeljárás felei
   
   
      Felperes: Ufficio IVA di Piacenza
   
      Alperes: Belvedere Costruzioni Srl
   
      Tárgy
   
   Előzetes döntéshozatal iránti kérelem — Commissione Tributaria Centrale — Sezione di Bologna — Hozzáadottérték-adó — A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i hatodik tanácsi irányelv (HL L 145., 1. o.; magyar nyelvű különkiadás 9. fejezet 1. kötet 23. o.) 2. és 22. cikke — A tagállamoknak a HÉA hatékony beszedésére irányuló kötelezettsége — Nemzeti szabályozás, amely bizonyos feltételek mellett az adójogi bírósági eljárás lezárását írja elő a harmadfokú bíróság érdemi határozata nélkül, ily módon jogerőssé téve a másodfokú bíróság határozatát — A harmonizált adók beszedéséről való lemondás feltételezett hatása
   
      Rendelkező rész
   
   A tagállamok forgalmi adóra vonatkozó jogszabályainak összehangolásáról — közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 2. és 22. cikkét úgy kell értelmezni, hogy azzal nem ellentétes a HÉA területén az olyan nemzeti rendelkezés alkalmazása, amely a harmadfokú adóügyi bíróság előtt folyamatban lévő eljárások automatikus lezárását írja elő, amennyiben ezen eljárások alapja egy olyan kereset, amelyet több mint tíz évvel e rendelkezés hatálybalépése előtt nyújtottak be, és az adóhatóság pervesztes lett az első két fokon, és ezen automatikus lezárás következményeképpen a másodfokon hozott határozat jogerőre emelkedik, az adóhatóság követelése pedig megszűnik.
   
      (1)  HL C 346., 2010.12.18.